শিশুশ্রম বন্ধ করতে এবার বিশেষ অভিযান কৃষ্ণনগর কোতোয়ালি থানার

নদিয়া: শিশুশ্রম বন্ধ করতে এবার বিশেষ অভিযান কৃষ্ণনগর কোতোয়ালি থানার। অভিযান চালিয়ে বিভিন্ন দোকান থেকে মোট তিনজন শিশুকে উদ্ধার করল পুলিশ। ইতিমধ্যেই পুলিশের তরফ থেকে দোকান মালিকদের বিরুদ্ধে নেওয়া হয়েছে আইনানুগ ব্যবস্থা।

আরও পড়ুন: রিজেন্ট পার্কের ডাকাতির ঘটনায় গ্রেফতার গৃহকর্ত্রী

জানা যাচ্ছে নদিয়ার কৃষ্ণনগরে শিশুদের দিয়ে শহরের বিভিন্ন স্থানের দোকানে কাজ করানোর অভিযোগ পাওয়া যায়। আর এই খবর সামনে আসার পরেই কৃষ্ণনগর কোতোয়ালি থানার পুলিশ, চাইল্ড লাইন এবং শ্রম দফতরের আধিকারিকরা অভিযানে নেমে তিন নাবালক শিশু শ্রমিককে উদ্ধার করে। তাদের উদ্ধার করে নিয়ে আসা হয় কৃষ্ণনগর কোতয়ালি থানায়। যদিও শ্রমদফতর সূত্রের খবর, একজন শিশুকে কোনভাবেই কাজ করানো উচিত নয় সেটা আইনানুগ অপরাধ। তাই এবার বেশ কিছু অভিযোগের পর আজ বিশেষ অভিযান চালিয়ে তিনজনকে উদ্ধার করা হয়েছে এবং দোকান মালিকদের বিরুদ্ধেও পুলিশের তরফ থেকে গ্রহণ করা হয়েছে ব্যবস্থা।

দেখুন অন্য খবর